कामरुप मेट्रपलिटान जिलानि जिला बेंगिरि ( Deputy Commissioner's Premises ) मावखुलियाव हादोरसा सोरखारनि गुबुन गुबुन बिफानाव खामानि मावलांनाय गोजौ थाखोनि बिबानगोरा मोनजों मोनसे सावराय जथुम्मायाव बाहागो लायो । जेराव जिला बेंगिरि ( Deputy Commissioner ) बिश्वजित पेगुनि आफादगिरिनि मासि सावराय जथुमखौ सामलायलांङो । हादोरसा सोरखारनि सिङाव थानाय लामा फाहामथाइ बिफान ( Public Works Department ) , बेफार फालांगि आरो दारिमिन बिफान ( Industries and Commerce ) , सोलोंथाइ ( Education ) , समाज अनसाइ बिफान ( Social Welfare Dept ) , दै फुंखा ( Water Resources ) , सुबुं सावस्रि बिफान ( Public Health Engineering Dept ) , आबाद ( Agriculture ) , जिब जुनार फिसिथाय बिफान ( Animal Husbandry ) , सि दानाय लुनाय बिफान ( Handloom and Textile ) नि बाइदि गंफ्रोमबो बिफाननि गोजौ थाखोनि बिबान गिरि मोना आखायाव मावनो लानाय जौगाखांनाय खामानिफोरनि सोमोन्दै गुवारै सावरायनाय जायो । बे जौगालु खामानि नायबिजिरनाय हाबाफारियाव जिल्ला बेंगिरि ( Deputy Commissioner ) बिश्वजित पेगु बिथाङा बाहागो लानानै बुङो बाइदि बिफाननि सिङाव दिन्दां ( Pending ) जानानै थानांनाय जौगालु खामानि ( Development Scheme ) फोरखौ थाबथाबैनो थि सम सिमा ( Stipulated Time Frame ) नि गेजेराव मावफुं लांनो बिथोन हरो । जेराव कामरुप मेट्रपलिटान ( M ) जिलानि जौगाखां कमिसोनार ( Development Commissioner ) अतुल कुमार शर्मा बिथाङाबो बाहागो लाहैयो । 
कामरुप मेट्र जिलानि डि सि बिश्वजित पेगुनि दिन्दां थानांनाय जौगालु खामानिखौ फोजोबनायनि बिथोन